Yella qli n urgaz ittedder netta d tmeṭṭut-nnes, argaz-aya llan ɣer-s sen n ddrari, ahyuy d tehyuyt, ahyuy qqaren-as Ɛli, tlaɣan-as Ɛli Admu, tahyuyt qqaren-as Dabira, qli n wass temreḍ yemma-tsen, ussan ussan temmut, qqimen ammin d igujilen mmsaken, ikker baba-tsen ixlef tameṭṭut d tmuɛirt d tamecrart, ur ten-texs ca ad ten-thenna ṭul zzat-s, iwa yezrin ɣer-s n lmiziriya, mani i yella ca n unezgum tessɛedda-ten-d fell-as, tetteǧǧa-ten i laẓ, waḥed aseggas ammin, turu-d tahyuyt, tettučč-as matta texs, ad t-d-kkes seg yiminnes ad as-tuc-it, ammin i iqqaren tessers-itt zenneg n yexf-nnes, ixḍa am yirbiben mmsaken, teɛfes fell-asen. Iqqar-ak irbiben-aya tella ɣer-sen tfunast, kell mani aha ad llaẓen wad kkren ad tḍen seg-s ;  Tenna-as i yelli-s :  lḥeq ayetma-m, amek sawan tsawid .